钦定古今图书集成/明伦汇编/官常典/第025卷 > 青阳
## 钦定古今图书集成/明伦汇编/官常典/第025卷 > 青阳

黄帝有熊氏封元嚣于青阳。

按《史记五帝本纪》：“黄帝二十五子，其得姓者十四人。
黄帝居轩辕之丘，而娶于西陵之女，是为嫘祖。嫘祖
为黄帝正妃，生二子，其后皆有天下。其一曰元嚣，是
为青阳，青阳降居江水。”

按《路史》：“黄帝有熊氏，元妃西陵氏，曰儽祖，生昌意、元
嚣龙苖。元嚣，姬姓，降居汦水，生帝喾高辛氏。”

〈注〉《史记》：“元嚣降居江水。”即汦水，今之湔汦水。《大戴礼》：“青阳降居汦水。”又误以元嚣为青阳也。